قوزئی قیبریس تورک جمهوریتی پرزیدنتی مصطفی آکینجی، 12 ژانویه‌ده سوئیس‌ین ژنو شهرینده باشلایا‌جاق قیبریس کونفرانسی قاتیلیمچی‌لاری‌نین راضی‌لیق ایله تعیین اولوندوغونو سؤیله‌دی.
مصطفی آکینجی، ژنو پروسسی اوّلینده حاضیرلیق چرچیوه‌سینده روم لیدر نیکوس آناستاسیادیس ایله گؤروشدو.
بیرلشمیش میللت‌لر تشکیلاتی‌نین دئنتیمیندکی آرا بؤلگه‌ده رئال‌لاشان گؤروشمه تخمینن اوچ ساعت داوام ائتدی.
آکینجی، گؤروشمه‌نین آردین‌دان ائتدیگی آچیقلامادا، ژنو پروسه‌سی اوّلینده حاضیرلیق ماهیتینده فیکیر موبادیله‌سی ائتدیک‌لرینی سؤیله‌دی.
مصطفی آکینجی، 1 دسامبردا الده ائتدیک‌لری راضیلاشما چرچیوه‌سینده، 9 ژانویه‌یه قدر 2 یا دا 3 دفعه داها بیر آرایا گله‌رک آنلاشما‌لاری گئنیشلندیرمگی هدف قویدوق‌لارینی دیله گتیردی.
روم طرفی‌نین پروسه‌یه فرق‌لی اؤلکه‌لری ده قاتما چابالارینا باغلی سوال‌لاری دا جوابلان‌دیران آکینجی،
"قاتیلیمچی‌لار الده ائتدیغیمیز آنلاشمادا آچیقلادیغیمیز شکیلده‌دیر، بونو داها باشقا یئرلره چکمه‌‌یه، گئنیشلندیرمه‌یه احتیاج یوخدور." دئدی.
آوروپا بیرلیگی‌نین بو موضوعداکی تک استثناء اولا بیله‌جگینی ایفاده ائدن قوزئی قیبریس تورک جمهوریتی پرزیدنتی، بونون دا مصلحت‌لشمک اوچون اولا بیله‌جگینی قید ائتدی.
اؤزلری‌نین رفتاری‌نین، اولونا راضیلاشمانین و بیرلشمی میللتلر طرفین‌دن ایکی طرف آدینا ائدیلن آچیقلاما‌دان چوخ دقیق اولدوغونو ایفاده ائدن آکینجی،
"لازیم اولدوغو تقدیرده علاقه‌دار طرف‌لر چاغریلابیله‌جک. بو نئجه آیدین اولا‌جاق؟ ایکی طرف اوزلاشیرسا آنلاشیرسا و احتیاج وارسا سؤز موضوعسو اولا‌جاق." دئیه دانیشدی.
طرف‌لر، 1 دسامبردا آلدیق‌لاری قرارلا ژنو‌ده 9 ژانویه‌ده بیر آرایا گلمه، 11 ژانویه‌ده اؤز پلان‌لارینی تقدیم ائتمه و 12 ژانویه‌ده ده قارانتور اؤلکه‌لرین قاتیلاجاغی بین الخالق کونفرانسدا بیر آرایا گلمه موضوعسوندا راضیلاشمیشدی.
